**49/2020. (II.25.) VISB számú határozat**

A Városstratégiai, Idegenforgalmi és Sport Bizottság a hulladékgazdálkodási közszolgáltatással összefüggő előterjesztést megtárgyalta, és az alábbiakat javasolja a Közgyűlésnek elfogadásra.

1. A Bizottság támogatja, hogy az alábbi helyszíneken a gyűjtőszigetek ismételten működjenek:

* Stromfeld A. u., élelmiszerbolt mellett,
* Géfin Gy. u. REMIX bejárata előtt,
* Uránia udvarban,
* Jáki u – Jászi O. u. sarkán.

A Bizottság a Stromfeld A. u -i gyűjtősziget vonatkozásában kéri, szakmai szempontból kerüljön megvizsgálásra, hogy a Stromfeld lakótelepen a szelektív gyűjtőszigetet hol lehet úgy kihelyezni, hogy az a lakosságot a legkisebb mértékben zavarja, úgy, hogy ugyanakkor elérhető is legyen az ott lakók számára.

1. A Bizottság támogatja, hogy az alábbi helyszíneken biztosított legyen az üveg hulladék gyűjtése:

* Tulipán utcai közparkkal (játszótér) szemben,
* Öntő u., élelmiszerbolt parkolójában,
* Lovas u. 1. sz. ház előtt.

A Bizottság kéri, hogy a Németh László utcában maradjon meg az üveggyűjtő konténer. A Tulipán utcában kerüljön kihelyezésre még egy üveggyűjtő konténer.

1. A Bizottság támogatja, hogy – a hulladékgazdálkodási közszolgáltatási szerződés módosítása nélkül, illetve a választókerületek képviselőinek egyidejű tájékoztatásával – az alábbi gyűjtőszigetek üzemelése 2020. december 31. napjáig szüneteljen:
2. Glória u. végén, METRO mögött
3. Farkas K. u. 1. sz. ház előtti területen
4. Lovas u. 1. sz. ház előtt *(II. pont alapján csak az üveghulladék gyűjtésének biztosítása)*
5. Selmec u – Zanati u. sarkán
6. Deák Ferenc u., Művelődési és Sportház parkolójában
7. Alkotás u – Acél u. sarkán
8. Kisfaludy S. u. Borostyánkő mögötti parkolóban
9. Rumi út, ÖMV benzinkút sarkán (Csititó)
10. Bádonfa u., Sport téri buszfordulóban
11. Szent István király útja 60/A sz. előtt
12. Bogáti út buszfordulóban
13. Óperint u – Kiskar u. sarkán, élelmiszerbolt parkolójában
14. Jáki u – Tarczai L. u. sarkán
15. Öntő u., élelmiszerbolt parkolójában *(II. pont alapján csak az üveghulladék gyűjtésének biztosítása)*
16. Mérleg u., Kispipa Vendéglő mellett
17. Vízöntő u. 48. sz. szemben *(II. pont alapján csak az üveghulladék gyűjtésének biztosítása)*
18. Tulipán utcai közparkkal (játszótér) szemben *(II. pont alapján csak az üveghulladék gyűjtésének biztosítása).*
19. A Bizottság feléri a polgármestert és a jegyzőt, vizsgálják meg, hogy a hatályos központi jogszabályi rendelkezések alapján milyen eszközök állnak az Önkormányzat rendelkezésére az illegális szemétlerakás megakadályozására, illetve szankcionalizálására, és javaslatukat terjesszék a bizottság márciusi ülése elé.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:** I-III. pontok vonatkozásában: azonnal

a IV. pont vonatkozásában: a bizottság márciusi ülése